ข้าวหมกไก่ไลลา ร้านอยู่บนถนนเชียงใหม่-ลำพูนเส้นต้นยางค่ะ ร้านเป็นตึกแถว 1 คูหา เปิด 8 โมงเช้า - 6 โมงเย็นค่ะ เมนูที่ขายดิบขายดีจนลูกค้าเต็มร้านก็คือข้าวหมกไก่นี่ละค่ะ ข้าวหมกไก่เสิร์ฟมาพร้อมน้ำซุป น้ำอาจาด และน้ำจิ้มสูตรเฉพาะของทางร้าน ข้าวให้เยอะมากๆค่ะ จานเบ้อเริ่ม เริ่มจากชิมข้าวก่อนเลย ข้าวหุงมาพอดีมาก หอม นุ่ม เรียงเม็ดสวยมาก กลิ่นแลัรสของเครื่องเทศ+หอมเจียว อร่อยมากจริงๆค่ะ ไก่ก็มาแบบนุ่มๆชุ่มกลิ่นเครื่องเทศเจ้ากันมาก น้ำซุปอร่อยพอดี น้ำอาจาดกับน้ำจิ้มสีเขียวๆก็อร่อยอีก ทานกับข้าวหมกมันลงตัวสุดๆค่ะ  เมนูอื่นๆที่ลองแล้วอร่อยเหมือนกันก็แกงเนื้อค่ะ เนื้อนุ่มน้ำแกงขลุกขลิกเข้าข้มด้วยเครื่องเทศ โรตีก็อร่อยนะคะ ส่วนเรื่องราคาหายห่วงค่ะ ไม่แพงเลย ข้าวหมกราคาจานละ 40 บาทเองค่ะ คุ้มมากใครนึกอยากทานข้าวหมกไก่อย่าลืมมาลองร้านนี้นะคะ